L-aktar parti iebsa tan-negozjati għadha ġejja Il-gvern tar-Renju Unit m'għandux jaħseb li qbil dwar il-Brexit hu skontat L-MEPs jilqgħu il-passi li saru lejn aktar kooperazzjoni fil-qasam tad-difiża L-MEPs jiddibattu l-konklużjonijiet tal-laqgħa tal-Kunsill Ewropew (14-15 ta' Diċembru) L-MEPs jgħidu li tranżizzjoni wara l-ħruġ tar-Renju Unit mill-UE mhix skontata u jilqgħu l-progress fid-difiża komuni F'dibattitu mal-President tal-Kunsill Ewropew, Donald Tusk u l-President tal-Kummissjoni, Jean-Claude Juncker dwar l-aħħar Summit, l-MEPs wissew lill-gvern tar-Renju Unit biex ma jaħsibx li qbil dwar tranżizzjoni wara l-Brexit huwa skontat, u saħqu li l-qbil dwar il-ħruġ jeħtieġ li jkun formalizzat malajr kemm jista' jkun. Huma talbu lill-gvern tar-Renju Unit biex jippreżenta l-viżjoni tiegħu dwar ir-relazzjoni futura tal-pajjiż mal-UE. Il-koordinatur tal-Parlament Ewropew dwar il-Brexit, Guy Verhofstadt saħaq li hemm bżonn ta' garanziji dwar il-proċeduri ta' applikazzjonijiet għal residenza għaċ-ċittadini tal-UE li jixtiequ jgħixu fir-Renju Unit fil-futur. huwa enfasizza wkoll li l-istatus il-ġdid dwar ir-residenza propost mir-Renju Unit m'għandux jidħol fis-seħħ qabel majintemm il-perijodu tranżitorju. L-MEPs laqgħu l-passi konkreti lejn aktar kooperazzjoni fid-difiża, saħqu li ż-żona tal-Euro tiġi riformata, u sejħu għal aktar miżuri pan-Ewropej biex jiġu indirizzati l-isfidi tal-migrazzjoni u tal-qagħad fost iż-żgħażagħ. Ikklikkja fuq l-isem tal-kelliem biex tisma' d-dikjarazzjoni tiegħu jew tagħha. , President Kunsill Ewropew , President Kummissjoni Ewropea Għal aktar informazzjoni Konklużjonijiet tal-Kunsill Ewropew Brexit [10 kwistjonijiet interessanti fl-2018] (At a Glance, Jannar 2018) Il-Proċess tal-Brexit: It-Tieni fażi tan-negozjati (Briefing, Diċembru 2017) Futur tal-Ewropa Top story Vidjo: siltiet mid-dibattitu Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF